વિદેશ યાત્રામાં એવું કહેવાય છે કે, અમેરિકા તથા લંડન સૌથી કઠીન અને મોંઘુ છે, પણ હવે જો તમે ફરવા જવા માંગતા હોય તો એવું રહ્યું નથી. ઇંગ્લેન્ડના ટુરિસ્ટ વિઝા સરળતાથી મળી જતા હોય છે અને તમે ઓછા ખર્ચે વધુ માણી શકો છો. આવી જ યાત્રા મેં કરી છે. વિઝિટ બ્રિટન તરફથી આ યાત્રાનું આયોજન કરવામાં આવ્યું છે. તમે ઇકોનોમી ક્લાસમાં કઇ રીતે પ્રવાસ કરી શકો તેની ટિપ્સ અહીં રજૂ કરવામાં આવી છે. બ્રિટનમાં મોટા ભાગે હેરિટેજ સાઇટ આવેલી છે. ભવ્ય મહેલ, કિલ્લાઓ, મ્યુઝિયમ, વર્લ્ડ ક્લાસ રિવરફ્રન્ટ, લંડન આઇ, શેક્સપિયરનું બર્થ પ્લેસ, બકિંગહામ પેલેસ, મેડમ તુસ્સાદ મ્યુઝિયમ,વર્લ્ડ ક્લાસ ઓક્સફર્ડ યુનિવર્સિટી, ટાવર ઓફ લંડન, લંડન બ્રિજ સહિત 900 વર્ષ જૂના અવશેષો જે વર્લ્ડ હેરિટેજ સાઇટમાં સ્થાન પામેલા ‘’સ્ટોનહેઝ’’ ગરમ પાણીના બાથ વગેરે સૌથી લોકપ્રિય અને જોવાલાયક સ્થળો છે અને તેના માટે પાંચથી છ દિવસ જોઇએ.